PMIndiaData/PMIndiaSum huggingface dataset:
سوچھتا ہی سیوا مہم میں وزیراعظم کی شرکت، دلی کے ایک اسکول میں کیا شرمدان

نئی دہلی۔15ستمبر 2018 ؛ وزیراعظم نریندر مودی نے سوچھتا ہی سیوا مہم میں آج شرکت کی اور دلی کے ایک اسکول میں شرمدان کیا۔ وزیراعظم نے ملک کے 17 مقامات پر لوگوں سے ویڈیو کانفرنسنگ کے ذریعہ تبادلہ خیال کرتے ہوئے مہم کی ابتدا کی۔ وہ بابا صاحب امبیڈکر ہائر سیکنڈری اسکول جو کہ سنٹرل دلی کے رانی جھانسی روڈ پر واقع ہے، تک کا سفر کیا۔ وہاں انہوں نے بابا صاحب کے مجسمہ پر گلہائے عقیدت پیش کیا اور صفائی مہم میں شرکت کی۔ انہوں نے اسکول میں طلبہ کے ساتھ تبادلہ خیال کیا اور ان کی صفائی کی اہمیت پر توجہ دلائی۔ وزیراعظم نے اسکول جانے اور وہاں سے واپسی کا سفر عام ٹریفک کے ذریعہ کیا۔ اس دورہ کے لیے کوئی خصوصی ٹریفک انتظام نہیں کیا گیا تھا۔ 1946 میں ڈاکٹر امبیڈکر نے خود مذکورہ اسکول کے احاطے کو خریدا تھا جس کا مقصد درج فہرست ذات کی تعلیمی، سماجی اور معاشی بہتری تھا۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم کو پیش کی جانے والی یادگاری لوکا نیلام 
عوام  کا زبردست کا خیرم مقدم نیلام سے حاصل ہونے والا سرمایہ نمامی گنگے کے مقدس کام کے لئے استعمال کیاجائیگا

نئی دہلی ،11فروری :وزیراعظم ، جناب نریندرمودی کو اب تک تحفے میں پیش کئے جانے والی یادگاری علامتی اشیأ کا 15روزہ نیلام سنیچرکے روز ختم ہوگیا۔ عوام نے نیلام میں زبردست جوش وخروش سے حصہ لیا۔ یہ نیلام دومرحلوں پرمشتمل رہا ، پہلے مرحلے میں نیشنل گیلری آف ماڈرن آرٹ میں دوروزہ طبعی نیلام کا اہتما م کیاگیا۔ جب کہ ویب سائٹ پر pmmementos.gov.inای نیلام کا اہتما م کیا۔ یہ 1800یادگاری اشیأ سب سے زیادہ رقم کی بولی دینے والے بولی دہندہ کو نیلام کے ذریعہ فروخت کی گئیں ۔ اس نیلام سے حاصل ہونے والا سرمایہ نمامی گنگے پروگرام کے مقدس مقصد کے لئے استعمال کیاجائیگا۔ نیلام کی خاص خاص باتیں نیشنل گیلری آف ماڈرن آرٹ میں اہتما م کئے جانے والے نیلام میں خاص طورسے لکڑی سے بنی بائک کامیاب بولی دہندہ کو 5لاکھ روپے میں فروخت کی گئی ۔ اسی طرح کی ایک دوسری بولی میں وہ پینٹنگ بڑی رقم پرفروخت کی گئی ،جس میں وزیراعظم کو ایک ریلوے پلیٹ فارم پردکھایاگیاہے ۔جو ریلوے سے وزیراعظم کی خصوصی وابستگی کا مظہرہے ۔ ای ۔نیلام میں موصول ہونے والی بعض اہم بولیاں حسب ذیل ہیں :
وزیراعظم نے او آر او پی کے پانچ سال پورے ہونے کے موقعے پر بزرگ فوجیوں کو ان کی قابل تعریف خدمات کو  سلام کیا

نئی دہلی،07نومبر ،2020 / وزیراعظم جناب نریندر مودی نے او آر او پی کے آج پانچ سال پورے ہونے کے موقعے پر بزرگ فوجیوں کو ان کی قابل تعریف خدمات کو سلام کیا۔ وزیراعظم نے کہا ‘‘آج پانچ سال پہلے بھارت نے اپنے عظیم سپاہیوں کی خوشحالی کو یقینی بنانے کی جانب ایک تاریخی قدم اٹھایا تھا، جو بہادری کے ساتھ ہماری قوم کی حفاظت کرتے ہیں۔ او آر او پی کے پانچ سال ایک یادگار موقع ہے۔ بھارت نے او آر او پی کے لیے کئی دہائیاں انتظار کیا۔ میں اپنے بزرگوں کو ان کی قابل ستائش خدمات پر انہیں سلام کرتا ہوں۔’’ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
مہاندی آبی تنازعہ کو حل کرنے سے متعلق تجویز کو کابینہ کی منظوری

نئی دہلی۔20فروری؛ مرکزی کابینہ نے وزیراعظم جناب نریندر مودی کی قیادت میں مہا ندی دریائی پانی سے متعلق تنازعہ کے عدالتی حل کے لیے ایک تجویز کو اپنی منظوری دے دی ہے۔ اس تجویز کے تحت ایک خصوصی عدالت طاس والی ریاستوں کے مابین آبی تقسیم کے مسئلے کا حل نکالے گی۔ یہ معاملہ پورے مہاندی طاس میں دستیاب پانی ، ہر ایک ریاست کے تعاون، ہر ایک ریاست میں آبی وسائل کے موجودہ استعمال کی نوعیت اور مستقبل کی ترقیات کے مضمرات کو بنیاد بناکر حل کیا جائے گا۔ بین ریاستی دریائی پانی تنازعات (آئی ایس آر ڈبلیو ڈی) ایکٹ 1956 کی تجاویز کے مطابق مذکورہ خصوصی عدالت، بھارت کے چیف جسٹس کی جانب سے نامزد کیے جانے والے ایک چیئرمین اور دو اراکین پر مشتمل ہوگی اور یہ تمام تر عہدیداران سپریم کورٹ یا ہائی کورٹ کے جج حضرات ہوں گے۔ اس کے علاوہ ایسے دو معاونین کی خدمات بھی حاصل کی جائیں گی جو حساس اور پانی سے متعلق تنازعات کو سمجھنے اور ان کا حل نکالنے میں ماہر ہوں گے۔ یہ معاونین مذکورہ خصوصی عدالت کو اس کی کارروائیوں میں درکار ضروری مشورے فراہم کریں گے۔ آئی ایس آر ڈبلیو ڈی ایکٹ مجریہ 1956 کی تجاویز کے مطابق مذکورہ خصوصی عدالت سے امید کی جاتی ہے کہ وہ تین سال کی مدت کے اندر اندر اپنی رپورٹ اور اپنا فیصلہ پیش کردے گی۔ خصوصی عدالت کی اس مدت کار میں ناقابل احتراز وجوہات کی بنیاد پر دو سال کی توسیع بھی کی جاسکتی ہے۔ توقع کی جاتی ہے کہ مذکورہ خصوصی عدالت کے ذریعے اس تنازعے کا قانونی حل ضرور نکل آئے گا اور اس طریقےسے اڈیشہ اور چھتیس گڑھ دونوں ریاستوں کو مہاندی دریا کے پانی کے سلسلے میں جو بھی اعتراضات ہیں، ان کا حتمی بندوبست ہوسکے گا۔
وزیر اعظم نے روش ہشنا ہ کے موقع پر دنیا بھر کے یہودیوں کو مبارکباددی

وزیر اعظم جناب نریندر مودی نے روش ہشناہ کے موقع پر اسرائیل کے وزیر اعظم یائر لیپڈ، اسرائیل کے دوست نواز لوگوں اور دنیا بھر کی یہودی برادری کو دلی مبارکباد دی ہے۔ وزیر اعظم نے ٹوئٹ کیا؛ ’’میرے دوست @yairlapid،اسرا ئیل کے دوست نواز لوگوں اور دنیا بھر کی یہودی برادری کو روش ہشناہ کی دلی مبارکباد۔ دعا ہے کہ نیا سال سب کے لئے اچھی صحت،امن اور خوشحالی لائے۔ شانا تووا!‘‘
وزیراعظم نے ڈاکٹر راجیندر پرساد کی جینتی پر انہیں خراج عقیدت پیش کیا

وزیراعظم جناب نریندر مودی نے بھارت کے پہلے صدر جمہوریہ ڈاکٹر راجیندر پرساد کی جینتی پر انہیں خراج عقیدت پیش کیا ہے۔ ایک ٹوئیٹ میں وزیراعظم نے کہا: ‘‘ آزاد بھارت کے پہلے صدر جمہوریہ اور غیر معمولی صلاحیتوں کے حامل بھارت رتن ڈاکٹر راجیندر پرساد کو ان کی جینتی پر دل کی گہرائیوں سے خراج عقیدت پیش کرتا ہوں۔ انہوں نے بھارت کی جنگ آزادی میں اپنا گراں قدر تعاون دیا۔ قوم کے مفاد کے لئے وقف ان کی زندگی، ملک کے عوام کے لئے ہمیشہ ترغیب کاباعث رہے گی’’۔
بین الاقوامی صحت شمولیت کے سلسلے میں یو این جی اے کی اعلیٰ سطحی میٹنگ میں وزیر اعظم کی رائے زنی

نئی دہلی،24؍ ستمبر/وزیر اعظم نریندر مودی نے 23 ستمبر 2019 کو بین الاقوامی صحت شمولیت کے سلسلے میں اقوام متحدہ کی جنرل اسمبلی کی اب تک کی سب سے پہلی اعلیٰ سطح کی میٹنگ سے خطاب کیا۔ وزیر اعظم نے اپنی رائے زنی میں بین الاقوامی صحت شمولیت کے نشانے کو حاصل کرنے کے لئے بھارت کی طرف سے کئے گئے دلیرانہ اقدامات کو اجاگر کیا۔ انہوں نے کہا کہ صحت کا مطلب محض بیماریوں سے پاک ہونا نہیں۔ صحت مند زندگی ہر شخص کا صحیح ہونا ہوتا ہے اور اس کی ذمہ داری حکومتوں کی ہے کہ وہ اس بات کی یقین دہانی کرائیں۔ انہوں نے کہا کہ بھارت نے اِس موضوع پر ایک مجموعی نظریے کی ساتھ کام شروع کیا ہے اور وہ حفظان صحت کے چار اہم ستونوں کے تئیں کام کررہا ہے۔ روک تھام والا حفظان صحت مناسب خرچ والا حفظان صحت علاج اور دواؤں کی فراہمی میں بہتری کا کام مہم کے انداز میں عمل درآمد وزیر اعظم نے کہا کہ یوگ ، آیوروید اور چستی ودرستی پر خصوصی توجہ اور ایک لاکھ 25 ہزار سے زیادہ،صحت مراکز کی تعمیر سے بیماریوں کی روک تھام کی حفظان صحت کو فروغ دینے، ذیابیطس، بلڈپریشر اور ذہنی دباؤ جیسی، طرز حیات سے تعلق رکھنے والی بیماریوں کو کنٹرول کرنے میں مدد ملی ہے۔ ای-سگریٹ پر پابندی لگائے جانے ،صاف ستھرا بھارت مہم کے ذریعہ مزید بیداری پیدا کرنے اور ٹیکہ کاری کی مہم سے صحت کو فروغ دینے میں بھی تعاون حاصل ہوا ہے۔ وزیر اعظم نے کہا :‘مناسب خرچ والے حفظان صحت کو یقینی بنانے کے لئے بھارت نے دنیا کی سب سے بڑی صحت بیمہ اسکیم آیوشمان بھارت شروع کی ہے۔ اِس اسکیم کے تحت 50کروڑ غریب افراد کو 5 لاکھ روپے(7 ہزار امریکی ڈالر سے زیادہ) تک کے سالانہ مفت علاج کی سہولت فراہم کی گئی ہے۔ 5ہزار سے زیادہ خصوصی فارمیسیاں ہیں، جہاں اہم دواؤں کی 800 سے زیادہ قسمیں مناسب قیمت پر دستیاب ہیں’۔ انہوں نے ایک معیاری طبی تعلیم اور طبی بنیادی ڈھانچہ تیار کرنے کو یقینی بنانے کے لئے بھارت کی طرف سے کئے گئے بہت سے تاریخی اقدامات کا ذکر کیا۔ صحت کے شعبے میں مہم کے انداز میں کاموں کے بارے میں وزیر اعظم نے ماں اور بچے کے غذائیت کے درجے میں بہتری لانے میں غذائیت سے متعلق قومی مشن کے رول کے بارے میں اظہار خیال کیا۔ انہوں نے 2025 تک ٹی بی کو ختم کرنے کے بھارت کے عزم کو اجاگر کیا، جو 2030 کے عالمی نشانے سے 5 سال پہلے ہے۔ انہوں نے ان بیماریوں کی روک تھام کے لئے چلائی جانے والی مہم کے بارے میں بھی ذکر کیا جو ہوائی آلودگی کی وجہ سے، مویشیوں کے ذریعہ پھیلتی ہیں اور جو بہت ہی اہم ہیں۔ بھارت کی کوششیں محض سرحدوں تک محدود نہیں ہے۔ بھارت نے بہت سے دیگر ملکوں خصوصاً افریقی ملکوں کے لئے ٹیلی میڈیسن کے طریقہ سمیت مناسب خرچ والے حفظان صحت تک رسائی فراہم کرنے میں مدد دی ہے۔ یہ میٹنگ اس موضوع کے تحت منعقد کی گئی، ‘‘بین الاقوامی صحت شمولیت:ایک مزید صحت مند دنیا کی تعمیر کے لئے ایک ساتھ پیش رفت’’ جس کا مقصد بین الاقوامی صحت شمولیت (یو ایچ سی) کی راہ میں پیش رفت میں مزید تیزی لانا ہے۔ اس کا مقصد عالمی برادری کو ایک محفوظ سیاسی عزم کی طرف راغب کرنا ہے، جن میں ملکوں اور حکومتوں کے سربراہان بھی شامل ہیں کہ وہ 2030 تک بین الاقوامی صحت شمولیت کے نشانے کو حاصل کرنے کی راہ میں ہونے والی پیش رفت میں تیزی لائیں۔ اِس میٹنگ میں اقوام متحدہ کے تقریباً 160 رکن ممالک تقریر کریں گے۔ 2015 میں سربراہان مملکت وحکومت نے 2030 تک بین الاقوامی صحت شمولیت کا نشانہ حاصل کرنے کا عزم کیا تھا، جس میں مالی امکانی خطرے سے تحفظ، معیاری لازمی حفظان صحت خدمات کی فراہمی اور محفوظ ،مؤثر، معیاری اور مناسب خرچ والی لازمی دواؤں اور ٹیکوں کی، سبھی کو فراہمی شامل ہے۔
مرکزی کابینہ نے برکس ملکوں کے درمیان کھیل اور فزیکل کلچر کے شعبے میں باہمی اشتراک وتعاون کیلئے مفاہمت نامے کو منظوری دی

نئی دہلی:25 نومبر، 2020:وزیراعظم جناب نریندر مودی کی صدارت میں مرکزی کابینہ کو برکس ملکوں کے درمیان کھیل اور فزیکل کلچر کے شعبے میں باہمی اشتراک وتعاون کیلئے دستخط کیے گئے ایک مفاہمت نامے کے بارے میں جانکاری دی گئی۔ برکس کے رکن ان پانچ ملکوں کے درمیان کھیل کے شعبے میں باہمی اشتراک وتعاون سےاسپورٹس سائنس، اسپورٹس میڈیسن، کوچنگ تکنیکوں وغیرہ کے شعبے میں جانکاری اور مہارت کی توسیع میں مدد ملے گی۔ اس سے نہ صرف بین الاقوامی ٹورنامنٹوں میں ہمارے کھلاڑیوں کی کارکردگی میں بہتری آئے گی،بلکہ ان ملکوں کے ساتھ ہمارے دوطرفہ تعلقات بھی مضبوط ہوں گے۔ ان ملکوں کے ساتھ کھیلوں کے معاملے میں اشتراک کا فائدہ سبھی کھلاڑیوں کو یکساں طور سے ملے گا اور اس میں ذات، نسل، علاقہ، مذہب اور جنس کی بنیاد پر کوئی تفریق نہیں ہوگی۔ م ن۔م ع۔ ع ن
وزیر اعظم نے موڈھیرا، گجرات میں سوریہ مندر کا دورہ کیا

وزیر اعظم جناب نریندر مودی نے آج گجرات کے موڈھیرا میں سوریہ مندر کا دورہ کیا۔ وزیر اعظم کی آمد پر ان کا شاندار استقبال کیا گیا۔ جناب مودی نے سوریہ مندر میں ہیریٹیج لائٹنگ کا افتتاح کیا جو اسے ہندوستان کا پہلا ایسا ورثہ بناتا ہے جو مکمل طور پر شمسی توانائی سے چلایا جاتا ہے۔ انھوں نے موڈھیرا سوریہ مندر کی تھری ڈی پروجیکشن میپنگ کا بھی افتتاح کیا۔ وزیر اعظم نے مندر کی تاریخ کو دکھانے والے ثقافتی پروگرام کا بھی مشاہدہ کیا۔ گجرات کے وزیر اعلیٰ جناب بھوپیندر پٹیل، رکن پارلیمنٹ جناب سی آر پاٹل، گجرات حکومت کے وزرا، جناب پورنیش بھائی مودی اور جناب اروند بھائی ریانی وزیر اعظم کے دورے پر ان کے ساتھ تھے۔ اس سے قبل آج، وزیر اعظم نے گجرات کے موڈھیرا، مہسانہ میں 3900 کروڑ روپے سے زیادہ کے متعدد منصوبوں کا سنگ بنیاد رکھا اور انھیں ملک کے نام وقف کیا۔ وزیر اعظم نے موڈھیرا کو ہندوستان کا پہلا 24X7 شمسی توانائی سے چلنے والا گاؤں بھی قرار دیا۔ جناب مودی نے گجرات کے موڈھیرا میں مودھیشوری ماتا مندر میں درشن اور پوجا بھی کی۔
وزیر اعظم نے 9ویں عالمی آیوروید کانگریس کی اختتامی تقریب سے خطاب کیا

وزیر اعظم جناب نریندر مودی نے 9ویں عالمی آیوروید کانگریس کی اختتامی تقریب سے خطاب کیا۔ انھوں نے تین قومی آیوش اداروں کا بھی افتتاح کیا۔ تینوں ادارے – آل انڈیا انسٹی ٹیوٹ آف آیوروید (AIIA)، گوا، نیشنل انسٹی ٹیوٹ آف یونانی میڈیسن (NI
وزیراعظم کا چوتھے صنعتی انقلاب  سے متعلق مرکز  کے آغاز کے موقع پر خطاب

نئی دہلی،11؍ اکتوبر؍وزیراعظم جناب نریندر مودی نے آج چوتھے صنعتی انقلاب سے متعلق مرکز کےآغاز کے موقع پر منعقد ایک تقریب میں شرکت کی اور اس سے خطاب کیا۔ وزیراعظم نے کہا کہ ‘‘ انڈسٹری 4.0’’ کے اجزاء میں انسانی زندگی کے ماضی اور مستقبل کوبدل دینے کی پوری صلاحیت موجود ہے۔ انہوں نے کہا کہ اس مرکز کے آغاز نے مستقبل میں زبردست امکانات کے دروازے کھول دیئے ہیں۔ خیال رہے کہ سان فرانسسکو ، ٹوکیو اور بیجنگ کے بعد یہ دنیا کا چوتھا مرکز ہے۔ انہوں نےکہا کہ آرٹیفیشئل انٹیلی جنس ، مشین لرننگ، انٹر نیٹ آف تھنگس، بلاک چین اور بِگ ڈیٹا سمیت ابھرتے ہوئے شعبے بھارت کو ترقی کی نئی اونچائیوں تک پہنچا سکتے ہیں اور ان سے بھارت کے شہریوں کی معیار زندگی بہتر ہو سکتی ہے۔ وزیراعظم نے کہاکہ بھارت کے لئے یہ صرف صنعتی تبدیلی نہیں ہے، بلکہ ایک سماجی تبدیلی ہے۔ انہوں نے کہا کہ صنعت 4.0 میں یہ طاقت ہے کہ وہ بھارت میں ناقابل واپسی مثبت تبدیلی لائے۔انہوں نےکہا کہ اس سے بھارت میں کئے جارہے کام کی مطلوب رفتار لانے میں مدد ملے گی۔ وزیراعظم نے ذکر کیا کہ کس طرح سے ڈیجیٹل انڈیا کی تحریک نے بھارت کے گاؤوں میں ڈیٹا پہنچا دیا ہے۔ انہوں نے وضاحت کی کہ کس طرح سے مواصلات کی کثافت، انٹر نیٹ کوریج اور موبائل انٹرنیٹ سبسکرپشن میں حالیہ دنوں میں اضافہ ہو اہے۔وزیراعظم نے بھارت میں مشترکہ خدمات مراکز کی تعداد میں تیزرفتار ترقی کا ذکر کیا۔انہوں نے کہا کہ بھارت میں دنیا بھر کے مقابلے میں موبائل ڈیٹا کی سب سے زیادہ کھپت ہوتی ہے اور بھار ت ایک ایسا ملک ہے، جہاں پر انتہائی کم قیمت پر ڈیٹا دستیاب ہیں۔ اس تناظرمیں وزیراعظم نے بھارت کے ڈیجیٹل بنیادی ڈھانچے اور آدھار، یو پی آئی ، ای-این اے ایم اور جی ای ایم سمیت اس کے انٹرفیسیز کا بھی ذکر کیا۔ وزیراعظم نےکہاکہ چندماہ پہلے آرٹی فیشئل انٹیلی جنس میں تحقیق سے متعلق ایک وسیع بنیادی ڈھانچہ قائم کرنے کی قومی اسٹریٹجی تیار کی گئی ہے۔ انہوں نے کہا کہ یہ نیا مرکز اس عمل کو تقویت پہنچائے گا۔ انہوں نے کہا کہ صنعت 4.0 اور آرٹیفیشئل انٹیلی جنس کی توسیع کے نتیجے میں بہتر حفظان صحت فراہم ہوگی اور صحت پر اخراجات میں کمی آئے گی۔ وزیراعظم نے کہاکہ اس سے کسانوں کو بھی مدد ملے گی اور زرعی شعبے میں اس سے بہت زیادہ مدد لی جا سکتی ہے۔ وزیراعظم نے ٹرانسپورٹیشن اور اسمارٹ موبیلیٹی جیسے دیگر شعبوں کا بھی تذکرہ کیا، جہاں یہ کلیدی رول ادا کر سکتا ہے۔ انہوں نے کہا کہ اب جب کہ بھارت میں ان شعبوں میں کام میں تیزی آئی ہے، واحد ہدف ہے‘‘حل بھارت کیلئے، حل دنیا کیلئے’’ ۔ وزیراعظم نے اس اعتماد کا اظہار کیا کہ بھارت چوتھے صنعتی انقلاب کا فائدہ اٹھا سکے گا۔ انہوں نے کہا کہ بھارت اس کےلئے زبردست تعاون بھی دے گا۔ انہوں نے کہا کہ اسکل انڈیا مشن، اسٹارٹ اَپ انڈیا اور اٹل انوویشن مشن جیسے حکومتی اقدامات ہمارے نوجوانوں کو نئی اور ابھرتی ہوئی ٹیکنالوجیز کے لئے تیار کر رہے ہیں۔
وزیر اعظم 15 اکتوبر کو سورت میں سوراشٹر پٹیل سیوا سماج کے ذریعہ بنائے گئے ہاسٹل مرحلہ I کی بھومی پوجن تقریب میں شرکت کریں گے

وزیر اعظم جناب نریندر مودی 15 اکتوبر کو صبح 11 بجے سورت میں سوراشٹر پٹیل سیوا سماج کے ذریعہ بنائے گئے ہاسٹل کے مرحلہ I (لڑکوں کے لیے ہاسٹل) کی بھومی پوجن تقریب میں ویڈیو کانفرنسنگ کے ذریعے شرکت کریں گے۔ ہاسٹل کی عمارت میں تقریباً 1500 طلبا کے لیے رہائشی سہولت موجود ہے۔ اس میں طلبا کے لیے ایک آڈیٹوریم اور لائبریری بھی ہے۔ تقریباً 500 طالبات کے لیے دوسرے مرحلے کے ہاسٹل کی تعمیر اگلے سال شروع ہوگی۔ سوراشٹر پٹیل سیوا سماج کے بارے میں یہ 1983 میں قائم ایک رجسٹرڈ ٹرسٹ ہے، جس کا بنیادی مقصد معاشرے کے کمزور طبقات کی تعلیمی اور سماجی تبدیلی ہے۔ یہ طلبا کو مختلف مسابقتی امتحانات کی تیاری میں مدد کرتا ہے اور انھیں کاروباری اور مہارتی ترقی کے لیے پلیٹ فارم بھی مہیا کراتا ہے۔ پروگرام کے دوران گجرات کے وزیر اعلیٰ بھی موجود ہوں گے۔
وزیراعظم نریندر مودی نے عوام کو عید الاضحی کی مبارکباد دی

وزیراعظم جناب نریندر مودی نے عید الاضحی کے موقع پر عوام کو مبارکباد دی ہے۔ ایک ٹوئٹ میں وزیراعظم نے کہا؛ ’’عید مبارک! عید الاضحی کے موقع پر مبارک باد۔ یہ تہوار انسانیت کی بھلائی کے لئے اجتماعی خیر و عافیت اور خوشحالی کے جذبے کو مزید فروغ دینے کے تئیں کام کرنے کے لئے ہمیں تحریک دے ‘‘۔ ۔۔۔۔۔۔۔۔۔۔۔ ش ح۔ ح ا۔ن ا۔
گجرات دوس پرعوام کو وزیراعظم کی مبارکباد

نئی دہلی ،یکم ؍مئی : وزیراعظم ،جناب نریندرمودی نے گجرات کے عوام کو ان کے یوم ریاست کے موقع پر مبارکباد پیش کی ہے ۔ وزیراعظم نے اپنے پیغام میں کہاہے کہ گجرات دوس پرمبارکباد ۔ ریاست کے عوام اپنی سادگی اور جفاکشی کے لئے معروف ہیں ۔ گجرات نے ہمارے ملک کی تاریخ خصوصاًتحریک آزادی کے دوران خاطرخواہ تعاون دیاہے ۔ خداکرے کے ریاست گجرات بھارت کی ترقی میں اپنی جانب سے تعاون دیکراسے مہمیز کرتی رہے ۔
وزیراعظم 11جنوری 2020 کو کولکاتا کے دوروزہ سرکاری  دورے پر جائیں گے

وزیراعظم جناب نریندر مودی 11 جنوری 2020 کو کولکاتا کے دو روزہ سرکاری دورے پر جائیں گے۔ جناب مودی کا یہ دورہ 12 جنوری 2020 تک جاری رہے گا۔ تاریخی عمارتیں قوم کے نام وقف کریں گے وزیراعظم 11 جنوری 2020 کو کولکاتا کی چار تجدید شدہ تاریخی عمارات ملک وقوم کے نام وقف کریں گے۔ ان چار تجدید شدہ عمارتوں میں اولڈ کرنسی بلڈنگ دی بیل ویڈرے ہاؤس، دی میٹ کاف ہاؤس اوردی ویکٹوریا میموریل ہال۔ مرکزی وزارت ثقافت نے ان چاروں شاندار تاریخی عمارتوں اور ان کے صحن کی تجدید نو کی ہے۔ حکومت ہند کی وزارت ثقافت وزیراعظم جناب نریندر مودی کی ہدایت پر مختلف میٹروشہروں کی تاریخی یادگاری عمارتوں کے نواح میں واقع ثقافتی مقامات کو فروغ دے رہی ہے۔ان میٹرو شہروں میں کولکاتا، دہلی، ممبئی، احمدآباد اور وارانسی کو اس پروجیکٹ کے تحت فروغ دیا جارہاہے۔ کولکاتا پورٹ ٹرسٹ کی 150 ویں تقریبات وزیراعظم جناب نریندر مودی اس موقع پر کولکاتا پورٹ ٹرسٹ کے 150 ویں یوم تاسیس کی تقریبات میں بھی شرکت کریں گے۔ یوم تاسیس کی یہ تقریبات 11 اور 12 جنوری 2020 کو اہتمام کی جائیں گی۔ اس موقع پر وزیراعظم جناب نریندرمودی کولکاتا پورٹ ٹرسٹ کے سبکدوش اور موجودہ ملازمین کے پنشن فنڈ میں ہونے والے نقصان کی بھرپائی کے لیے آخری قسط کے طور پر 501 کروڑ روپے کا چیک پیش کریں گے۔ بعد ازاں ایک یادگار تقریب میں وزیراعظم جناب نریندر مودی کولکاتا پورٹ ٹرسٹ کے دو قریب ترین ملازمین کو مبارک باد پیش کریں گے۔ وزیراعظم اس تقریب کے دوران بندرگاہ کاترانہ بھی جاری کریں گے۔ جناب مودی بندرگاہ کی اصل گودی کے مقام پر 150 سالہ یادگاری تنصیب کی ایک تختی کی بھی نقاب کشائی کریں گے۔ وزیراعظم نیتاجی سبھاش ڈرائی ڈاک میں کوچین-کولکاتا شپ ریپیر یونٹ کے بحری جہازوں کی مرمت کی جدید بنائی گئی فیکٹری کا افتتاح بھی کریں گے۔ جناب نریندر مودی کارگو کی بلارکاوٹ نقل وحمل اور اس کے لیے درکار وقت کو کم کرنے کی خاطر کولکاتا ڈاک سسٹم کے او پی ٹی کے ریلوے کے بنیادی ڈھانچے کو وقف کریں گے اور مکمل ریک ہینڈلنگ فیسلٹی کا افتتاح بھی کریں گے۔ وزیراعظم کے او پی ٹی کے ہلدیا ڈاک کمپلیکس میں برتھ نمبر تین کو مشینی بنانے کا آغاز کریں گے۔ اور دریا کے دہانے کی ترقی کی مجوزہ اسکیم کا آغاز کریں گے۔ وزیراعظم سندربن کی 200 قبائلی طالبات کے لیے کوشل وکاس کیندر اور پریتی لتا چھاتری آواس کا افتتاح کریں گے۔ اس پروجیکٹ کو کے او پی ٹی نے سندر بن کے گوسابا میں پورانچل کلیان آشرم کے ساتھ شروع کیا ہے جو اکھل بھارتیہ ون واسی کلیان آشرم سے الحاق شدہ ہے۔ ۔۔۔۔۔۔۔۔۔۔۔ م ن ۔س ش۔ ت ع۔
ری سائکلنگ آف شپس بل 2019 کے نفاذ نیز بحری جہازوں کی محفوظ اور ماحولیاتی طو رپر بہتر ری سائیکلنگ سے متعلق ہانگ کانگ بین الاقوامی اجلاس 2009 کی توثیق

وزیر اعظم جناب نریندر مودی کی قیادت میں منعقدہ کابینہ کمیٹی نے ری سائکلنگ آف شپس بل 2019 کے نفاذ نیز بحری جہازوں کی محفوظ اور ماحولیاتی طور پر بہتر ری سائیکلنگ سے متعلق ہانگ کانگ بین الاقوامی اجلاس 2009 کی توثیق کو اپنی منظوری دے دی ہے۔ فوائد: مجوزہ بل خطرناک مواد ، خواہ وہ بحری جہاز کی شکل میں ری سائکلنگ یا بغیر ری سائکلنگ کے کسی بھی صورت میں استعمال ہونے والے خطرناک مواد کے استعمال یا تنصیب کی روک تھام کرتا ہے اور انہیں ممنوعہ قرار دیتا ہے۔ نئے بحری جہازوں کے لئے خطرناک مواد کے استعمال پر ایسی رکاوٹ یا روک تھام فوری طور پرقانون کے بننے کے ساتھ ہی ہوگی، جبکہ دوسرے موجود جہازوں کے لئے اس قانون پر عمل درآمد کی مدت 5 سال کی ہوگی۔ خطرناک مواد کے استعمال یا روک تھام کا بل حکومت کی ملکیت والے جنگی بحری جہازوں یا غیر تجارتی بحری جہازوں کے لئے نافذ العمل نہیں ہوگا۔ ایسے جہازوں کی بحری جہاز کے استعمال میں آنے والے خطرناک موادکے فہرست کی تصدیق کی جائے گی۔ مذکورہ بل کے تحت بحری جہازوں کی ری سائکلنگ کے لئے مجاز شدہ بحری جہازوں کی ری سائکلنگ کرنے والے اداروں میں بھی ایسے بحری جہازوں کی ری سائکلنگ ہوگی۔ مذکورہ بل میں یہ بھی گنجائش رکھی گئی ہے کہ ایسے بحری جہاز مخصوص ری سائکلنگ منصوبے کے مطابق ہی ری سائیکل کئے جائیں گے ۔ ہندوستان میں بحری جہازوں کی ری سائیکل کے لئے ہانگ کانگ بین الاقوامی کنوونشن (ایچ کے سی) کی قرار داد کے مطابق ری سائیکلنگ کی سند حاصل کرنی ہوگی۔ اہم خصوصیات: حکومت ہند نے بحری جہازوں کی ری سائیکلنگ کے لیے بعض بین الاقوامی معیارات وضع کرکے اور ایسے معیارات کے نفاذ کے لئے ایک آئینی طریقہ کار وضع کرکے ری سائیکلنگ آف شپس بل 2019 کے نام سے ایک بل نافذ کرنے کا فیصلہ کیا ہے۔ میٹنگ میں یہ بھی فیصلہ کیاگیا کہ بحری جہازوں کی محفوظ اور ماحولیاتی طور پر بہتر ری سائیکلنگ کے ہانگ کانگ کے بین الاقوامی اجلاس کی قرار داد کو تسلیم کیا جائے۔ بحری جہازوں کے محفوظ اور ماحولیاتی طور پر بہتر ری سائیکلنگ سے متعلق ہانگ کانگ بین الاقوامی قرار داد 2009 جب نافذ العمل ہوگی تو اس کے التزامات پر ری سائیکلنگ آف شپس بل 2019 اور ان کے تحت وضع کئے گئے ضابطوں اور شرائط کے تحت عمل درآمد ہوگا۔ پس منظر: بھارت بحری جہازوں کی عالمی سطح پر ری سائیکلنگ کی سہولت رکھنے والی صنعت میں سب سے بڑا ملک ہے، جس کا مارکیٹ میں کل حصہ 30 فیصد سے زائد ہے۔ سمندری ٹرانسپورٹ 2018 کے جائزے سے متعلق یو این سی ٹی اے ڈی رپورٹ کے مطابق بھارت نے 2017 میں 6323 ٹن تک بحری جہاز کو توڑا تھا، جو کہ پوری دنیا میں سب سے بڑا بحری جہاز کا کباڑ مانا جاتا ہے۔ شپ ری سائیکلنگ کی صنعت کثیر مزدوروں والاسیکٹر ہے، لیکن اس کے ساتھ ہی ماحولیات کے تحفظ کا مسئلہ بھی سب سے بڑا ہے۔ ۔۔۔۔۔۔۔۔۔۔۔ م ن ۔ش س۔ ع ر۔
وزیراعظم  کا دورہ  ننیانگ   ٹکنالوجیکل یونیورسٹی

نئی دہلی، 1 جون 2018/وزیراعظم جناب نریندر مودی نے آج سنگا پور میں ننیانگ ٹکنالوجیکل یونیورسٹی کا دورہ کیا۔ یونیورسٹی میں طلبا کے ساتھ بات چیت کے دوران انہوں نے طلبا کے سوالات کے جوابات دیئے۔ 21ویں صدی میں ایشیا کو درپیش چیلنجوں سے متعلق ایک سوال کے جواب میں وزیراعظم نے کہا کہ اکثر و بیشتر ایسا کہا جاتا ہے کہ 21ویں، ایشیا کی صدی ہوگی۔ اس سلسلہ میں یہ ضروری ہے کہ ہم یقین کریں اور یہ جان لیں کہ اب ہماری باری ہے۔ وزیراعظم نے کہا کہ ہمیں اس موقع سے فائدہ اٹھانا ہوگا اور دنیا کی قیادت کرنی ہوگی۔ وزیراعظم نے چین میں صدر ژی جن پنگ کے ساتھ اپنی حالیہ ملاقات کا ذکر کیا۔ انہوں نے کہا کہ انہو ں نے صدر ژی کو ایک دستاویز دی ہے جس سے ظاہر ہوتا ہے کہ گزشتہ دو ہزار برسوں کے دوران ہندستان اور چین نے 1600 برس سے عالمی جی ڈی پی میں مشترکہ طور پر 50 فی صد سے زائد کا تعاون کیا ہے۔ مزید برآں ایسا بغیر کسی تصادم کے حاصل کیا گیا ہے۔ وزیراعظم نے کہا کہ ہم نے تصادم کے بغیر رابطے کو فروغ دینے پر توجہ مرکوز کرنا ہوگی۔ وزیراعظم جناب مودی نے کہا کہ اچھی حکمرانی میں خلائی ٹکنالوجی کو اہم کردار ادا کرنا ہے۔ یہ عام آدمی کے معیار زندگی کو بڑے پیمانے پر بہتر بناسکتی ہے۔ انہوں نے کہا کہ خلائی ٹکنالوجی ہمیں اپنی بنیادی ڈھانچے کی ترقی کا مناسب خاکہ تیار کرنے میں خواہ زیادہ اسکولوں کو ضرورت ہو، بہتر سڑکوں کی ضرورت ہو، یا اسپتالوں کی ضرورت ہو ، اس میں یہی ہماری مدد کرسکتی ہے۔ روایت اور عالم کاری کے درمیان توازن سے متعلق ایک سوال کا جواب دیتے ہوئے وزیراعظم جناب مودی نے کہا کہ انسان زمانہ قدیم سے اختراع پردازی اور اخلاقیات کے علاوہ انسانی قدروں کی وجہ سے ترقی کرتا رہاے ہے، انہوں نے ٹکنالوجی انسانی ا ختراع پردازی میں اضافہ کرتی ہے۔ متعدد سوشل میڈیا پلیٹ فارموں نے لاکھوں افراد کو آواز دی ہے۔ چوتھی صنعتی انقلاب کے دنوں میں ہمہ جہت ترقی کو یقینی بنانے کے بار ے میں باتیں کرتے ہوئے وزیراعظم نے کہا کہ خلل کا مطلب تخریب نہیں ہوتا ۔ انہوں نے کہا ٹکنالوجی عوام کو بااختیار بناتی ہے، سماج پر مبنی ٹکنالوجی ، سماجی رکاوٹوں کو دور کرتی ہے۔ انہوں نے کہا کہ ٹکنالوجی قابل استطاعت اور یوزر فرینڈلی ہونی چاہئے۔ انہوں نے کہا کہ کبھی لوگوں کو کمپیوٹر کے تئیں شکوک شبہات تھے۔ لیکن کمپیوٹر نے ہماری زندگی تبدیل کرنے میں مدد کی ہے۔ ۔۔۔۔۔۔۔۔۔۔۔ م ن۔ ش س۔ ج۔
کابینہ نے  بامعنی منصوبہ بندی، پانی کے انتظام اور نقل و حمل کے انتظام کے شعبے میں تکنیکی امداد باہمی سے متعلق بھارت اور نیدر لینڈ کے درمیان مفاہمت نامے (ایم او یو) کی توسیع کو منظوری دی

نئی دہلی، 6 جون 2018، وزیراعظم جناب نریندر مودی کی زیر صدارت مرکزی کابینہ کو اپریل 2018 میں بامعنی منصوبہ بندی، پانی کے انتظام اور نقل و حمل کے انتظام کے شعبے میں تکنیکی امداد باہمی سے متعلق بھارت اور نیدر لینڈ کے درمیان ہوئے مفاہمت نامے (ایم او یو) سے مطلع کردیا گیا ہے۔ تفصیلات اس مفاہمت نامے کا مقصد پانی کی سپلائی اور نکاسی کا نظام، گندے پانی کے دوبارہ استعمال اور ری سائیکل، ایکوفائر کے آرٹی فیشیل ری چارج کے ذریعہ تازہ پانی کے تحفظ کے لئے برابری، کم خرچ پر مکانات، اسمارٹ سٹی ڈیولپمنٹ، جغرافیائی اطلاعاتی نظام (جی آئی ایس) کی بنیاد پر بامعنی منصوبہ بندی، پانی کے انتظام اور نقل و حمل کے انتظام کے شعبوں میں دونوں ملکوں کے درمیان تعاون کو فروغ دینا اور مضبوط کرنا ہے۔ نفاذ کی حکمت عملی اس مفاہمت نامے کے تحت ایک مشترکہ ورکنگ گروپ (جے ڈبلیو جی) کی تشکیل کی جائے گی تاکہ وہ مفاہمت نامے کے فریم ورک کے تحت امداد باہمی سے متعلق پروگراموں کے لئے حکمت عملی بناسکے اور ان کا نفاذ کرسکے۔ یہ مشترکہ ورکنگ گروپ سال میں ایک بار ملاقات کرے گا۔ کبھی نیدر لینڈ میں اور کبھی بھارت میں۔ بڑا اثر یہ مفاہمت نامہ بامعنی منصوبہ بندی ، پانی کے انتظام اور نقل و حمل کے انتظام کے شعبے میں دونوں ملکوں کے درمیان، دو طرفہ تعاون کو فروغ دے گا۔ ۔۔۔۔۔۔۔۔۔۔۔ م ن۔ن ا۔ن ا۔
وزیراعظم نے شطرنج کے معروف چمپئن  میگنس کارلسن کے خلاف آر پرگنانندھا کی جیت پر مسرت کااظہار کیا

نئی دہلی:23 فروری،2022۔وزیراعظم جناب نریندر مودی نے آن لائن شطرنج ٹورنامنٹ میں معروف چمپئن میگنس کارلسن کے خلاف آر پرگنانندھا کی جیت پر مسرت کا اظہار کیا ہے۔ وزیراعظم نے ایک ٹویٹ میں کہا، ‘‘ہم سبھی صلاحیت مندنوجوان آر پرگنانندھا کی کامیابی پر خوشی منارہے ہیں۔ معروف چمپئن میگنس کارلسن کے خلاف جیت درج کرنے کی ان کی حصولیابی پر ہمیں فخر ہے۔ میں باصلاحیت پرگنانندھا کو ان کے مستقبل کی کوششوں کے لئے مبارکباد دیتا ہوں۔’’ ———————– ش ح۔م ع۔ ع ن
وزیراعظم نریندرمودی نے ای-شرم پر 10 کروڑ  اندراج  پر خوشی کا اظہار کیا

وزیراعظم جناب نریندرمودی نے ای-شرم پر 10 کروڑ اندراج پر خوشی کا اظہار کیا اور اسے عزم سے تکمیل تک کا سفر قرار دیا۔وزیراعظم نے محنت اور روزگار کے مرکزی وزیر جناب بھوپیندر یادو کے ذریعہ ایک ٹویٹ کے جواب میں کہا کہ یہی تو عزم سے تکمیل تک کا سفر ہے ۔ ملک کے کروڑوں مزدوروں اور کاریگروں کی صلاحیت آج نئے بھارت کا ستون بن رہا ہے۔ ان کے سماجی تحفظ میں ہی ملک کا مضبوط مستقبل پوشیدہ ہے۔